runetrust/blame-folketinget-dk huggingface dataset:
Pelle Dragsted (EL), 2016-02-09:
Næh, og årsagen er meget mere enkel; den er, at vi i Danmark har valgt, at nogle af dem, der er uden for arbejdsmarkedet, finansierer vi og understøtter kollektivt, hvor man i andre lande vælger at gøre det i familierne f.eks. Men det, der er interessant, er, at vores beskæftigelse, andelen af mennesker i Danmark i den arbejdsdygtige alder, der arbejder, er høj sammenlignet med andre lande. Det er jo virkeligheden, vil jeg sige til hr. Joachim B. Olsen.
Eva Kjer Hansen (V), 2005-12-01:
Formålet er at analysere mulighederne for fortsat at øge den almene sektors selvfinansiering, herunder mulighederne for at føre den almene sektor helt eller delvis over i en økonomisk mere selvM025S17191783tojo.fm Page 1760 Friday, February 10, 2006 12:33 PM bærende konstruktion. Som et væsentligt element indgår finansieringen og dermed huslejen i dette arbejde, og jeg vil gerne se resultaterne af arbejdet, inden vi kaster os ud i justeringer af de gældende ordninger.
Peter Christensen (V), 2011-05-24:
Men jeg er helt med på, at hr. Frank Aaen i stedet for meget hellere vil nævne enkelte selskaber, som hr. Frank Aaen ved at jeg som skatteminister ikke må kommentere, og derfor kører en sådan lidt letkøbt, overfladisk argumentation og ikke forholder sig til, hvad der egentlig foregår i forhold til ligning af store selskaber.
Peter Hummelgaard Thomsen (S), 2019-04-09:
I forhold til hr. Kenneth Kristensen Berths andet spørgsmål vil jeg sige, at vores indstilling, som vi kommer med her i dag, er, at vi grundlæggende bakker op om det her princip, men at vi også tager lyttebøfferne med og indgår aktivt i diskussionen under udvalgsbehandlingen.
Henrik Dam Kristensen (S), 2004-03-30:
Er fru Elisabeth Arnold ikke enig i, at for at sådan et forbehold kan komme til folkeafstemning, kræver det et flertal i Folketinget? Og er fru Elisabeth Arnold ikke enig i, at det måske i situationen kan være bedre at få noget af et meget generende forbehold fjernet, end overhovedet ikke at komme i nærheden af at få fjernet noget som helst af det?
Jeppe Jakobsen (DF), 2017-11-14:
Når en dement borger står op om natten og er forvirret og render rundt på gangene og vækker de andre beboere, skal der være en ansat, som kan tage den her demente borger i hånden og få talt tingene igennem, få dæmpet gemytterne, så vedkommende igen kan vende tilbage til sin seng, og så man ikke skal ty til medicinering eller andre måder at håndtere det på.
Ole Sohn (SF), 2000-02-29:
Jeg tror, at det er vigtigt, at man skelner mellem lovforslaget her, som hører under Kulturministeriet, og erhvervspolitikken, for det, der ligger i lovforslaget her, er jo, at man kan understøtte den underskov, de mange nye talenter, som ikke er blevet stjerner, men hvorudaf der kan vokse nogle stjerner.
Karina Adsbøl (DF), 2017-03-21:
Og hvis det er, at der er mere i forhold til den del, og at det kan give anledning til nogle bekymringer, så er det da noget, vi er klar til at stille nogle spørgsmål om, så vi får et bedre oplyst grundlag, hvis det, vi har fået, ikke er tilstrækkeligt.
Frank Dahlgaard (UP), 2000-11-01:
, mens der i den sidste måned - vi har så tallene i morgen eftermiddag - er løbet måske 15-20 mia. kr. ind på 3-4 uger. Synes ministeren, at det er rimeligt at sammenligne en hel årsperiode og bevægelsen af valutabeholdningen med en enkelt måned? Og er det ikke ganske fantastisk med en valutaindstrømning, hvis den er af den størrelsesorden, 15-20 mia. kr., hvad økonomerne jo vurderer på forhånd, og hvad kurserne indikerer nok er tilfældet?
Rasmus Helveg Petersen (RV), 2013-05-21:
Jeg skal ikke gøre mig alt for klog på, hvad karakter de kan have, men ud over det, som hr. Frank Aaen opfatter som rent spekulativt, er jeg sikker på, at det også vil være ganske almindelige bankforretninger af forskellig slags, der vil finde sted på et sted, hvor de ikke vil være underlagt skatten.
Thor Möger Pedersen (SF), 2012-06-13:
Det går vi nu ind og adresserer både ud fra en erkendelse af, at det over for håndværksmestre og håndværkere, der faktisk betaler skat og moms, er rimeligt og fair, at vi sætter ind over for virksomheder, der ikke betaler skat og moms, og ud fra en erkendelse af, at vi som samfund går glip af rigtig mange penge hvert eneste år på grund af sort arbejde også i forbindelse med ombygning af private boliger.
Morten Marinus (DF), 2018-10-11:
Så kan man godt undre sig over, og det gør vi også, hvordan man kan leve op til den forpligtelse, når man samtidig sparer – ikke det hele, men så vidt jeg kan se, 24 pct. – på sport og idræt, i hvert fald når man regner det ud på antallet af medarbejdere, hvis jeg husker helt rigtigt.
Mette Frederiksen (S), 2007-03-14:
Der er jo forældrebestyrelser i alle institutioner, men dem undervurderer man fuldstændig: Forældrebestyrelserne er ikke i stand til at sætte sig igennem og i ikke stand til at få noget igennem, lokalt selvstyre ude i kommunerne – alt det ser man bort fra; det eneste rigtige er, at vi gør os til overdommere herinde på Christiansborg, at vi lovgiver om standarder over hele landet, og at vi tager stilling til herinde, hvordan hver enkelt daginstitution i hele landet skal indrettes.
Gitte Lillelund Bech (V), 1999-11-23:
Der står meget på spil for Københavns Havn i forbindelse med de kommende års udvikling af Øresundsregionen; transportmønstrene i Østersøen vil ændre sig, og vi kan fra dansk side ikke bare stå på sidelinjen og se Østersøens øvrige havne udvikle sig med eksplosiv hast.
Hans Christian Schmidt (V), 1999-05-20:
Ser vi på det første, en total afvikling, må vi konstatere, at bruttonationalproduktet her vil falde med 7,3 mia. kr., 16.000 helårsarbejder vil vi miste, og vi må konstatere, at det ikke vil have gode konsekvenser for arbejdsmiljøet og folkesundheden.
Dorit Myltoft (RV), 1998-02-06:
Det er rart at konstatere, at det ser ud til, at de gamle faggruppekrige er stærkt på retur til fordel for en mere fleksibel tilrettelæggelse af børnenes hverdag, og vi håber meget, at rigtig mange skoler vil bruge muligheden for forsøgs- og udviklingsarbejde, sådan at vi kan samle en fælles erfaringsviden.
Eva Kjer Hansen (V), 2005-03-18:
Jeg skal på bedste vis forsøge at komme rundt om alle de stillede spørgsmål og håber, at jeg får det hele med, men også tilkendegive, at jeg ellers under udvalgsbehandlingen vil tage positivt fat i alle de mange detaljer, der naturligvis også skal afdækkes i forbindelse med behandlingen af de her to lovforslag.
Yvonne Herløv Andersen (CD), 1999-02-26:
Det er netop de områder, som også interesserer CD meget, nemlig den lokale forankring af forebyggelsen, og hvordan vi får formidlet allerede eksisterende viden derhen, hvor der er brug for den, lige præcis i mødet mellem den, der skal formidle, og den, der skal modtage viden.
Hans Christian Schmidt (V), 2011-10-12:
Når vi alligevel – og jeg – spørger til det i dag, er det selvfølgelig, fordi det jo er en interesse, som mange har ude i landet, nemlig om den her flyafgift kommer, for den blev jo lanceret på en måde, hvor man ikke var i tvivl om, at den ville blive en del af regeringsgrundlaget.
Bruno Jerup (EL), 1997-11-04:
Ja, et forslag om at tage det trin for trin lyder måske meget tilforladeligt, men sagen er, at den køber vi ikke, og sagen er, at erhvervslivet efter vores opfattelse allerede på forhånd er en af, hvad skal vi sige, samfundets mest forkælede grupper, som alle står i kø for at forkæle på alle måder.
Peter Skaarup (DF), 2015-10-22:
Jeg kunne godt tænke mig at høre hr. Benny Engelbrecht, i og med at man jo i Sverige – og det kan man også se i Danmark – ser, at det er en kæmpe udfordring for statsfinanserne, at man tager imod så mange asylansøgere, om Socialdemokraterne er enige i, når vi nu snakker finanslov, at Danmark bør indføre en grænsekontrol, som man også har gjort i Tyskland, og meddele Schengen, at på grund af den her fuldstændig uoverskuelige situation, vi har i øjeblikket, så ønsker vi grænsekontrol og paskontrol på den dansk-tyske grænse.
Lars Løkke Rasmussen (V), 2003-02-26:
Baggrunden for indstillingen er, at de foreliggende klinisk kontrollerede undersøgelser for Aricept, Reminyl og Exelon viser, at lægemidlerne kun har en forholdsvis beskeden effekt, som omfatter en stabilisering eller udskydelse af udviklingen af demenstilstanden hos ca. 75 pct. af de behandlede i 6-12 måneder.
Poul Nødgaard (DF), 2002-11-27:
Der er den gennemgående opfattelse hos mig i hvert fald, at folk er utrolig glade for, at det én gang for alle er blevet slået fast, at efter mange år, hvor skatterne bare er gået derudad og procenten er steget med 0,4 pct., 0,7 pct., og hvad det har været, i både kommuner og amter næsten år efter år, er det slut.
Magnus Heunicke (S), 2011-10-06:
Vi syntes, at det var, som om tingene til sidst blev skævvredet med en negativ symbolpolitik på udlændingeområdet, og jeg tror, det skyldtes, og det er så måske ros til Dansk Folkeparti, at DF simpelt hen fik overhånden i den sag i forhold til Venstre og Konservative.
Mikkel Dencker (DF), 2009-04-29:
Det er også os i Dansk Folkeparti og ikke SF - for Socialistisk Folkeparti gik jo fra forhandlingerne, inden de var kommet i gang - som har sørget for, at den grønne check næsten bliver fordoblet for mellemog lavindkomstgrupperne, så på den måde bliver de også i meget høj grad kompenseret.
Pelle Dragsted (EL), 2025-10-21:
Man kan endda finde penge til at sætte sin egen løn op, men man kan ikke finde penge eller energien eller engagementet til at få Europas højeste moms på mad ned på et niveau, så de mennesker, som jeg mødte i går, som har bygget det her land op, og som ikke skal i arbejde – det er folkepensionister eller syge eller førtidspensionister – kan leve et liv, som man skal kunne leve i Danmark, et af verdens rigeste lande.
Frank Aaen (EL), 2010-04-09:
Så hvis man vil have en seriøs åben debat om Afghanistanstrategien, kan det jo derfor ikke nytte noget, at den bliver forbeholdt de partier, der har indgået forlig om krigen – oven i købet på en måde, så selv SF, der ønskede at være med blandt forligspartierne, er holdt ude.
Rasmus Jarlov (KF), 2016-01-26:
Men jeg forbeholder mig nu også i fremtiden retten til, hvis vi møder trafikprojekter, hvor der er kommet nye beregninger, nye tal for, hvor meget det koster, at sige, at aftaler ikke er mere hellige, end at aftaler kan laves om af de partier, som har indgået dem.
Kristian Jensen (V), 2007-10-09:
Og den ændring af definitionerne gør, at hvis vi ikke tilpasser skattereglerne i Danmark, så ville de selskaber, som i dag er børsnoterede, have mulighed for at lade sig afnotere og i stedet være i den kategori, der hedder at være noteret til handel på det regulerede marked og dermed rent skattemæssigt gå fra den kategori, hvor der i dag ikke adgang til at overføre et tabsfradrag, til at komme i den kategori, hvor der allerede er adgang til at overføre et fradrag.
Line Barfod (EL), 2006-04-18:
Nu vil det næppe som i eksemplet i høringssvaret fra de beskikkede advokater være grænseoverskridende kriminalitet af en art som cykeltyveri, man vil tage fat i, men det kunne være andre former for forbrydelser, som vi måske nok synes skal efterforskes, men som slet ikke er så alvorlige, at de berettiger til, at det skal ske i et samarbejde mellem Forsvarets Efterretningstjeneste og Politiets Efterretningstjeneste uden hele den demokratiske kontrol og de regler, vi normalt har sat op for politiets arbejde.
Peder Hvelplund (EL), 2022-01-20:
Så skal jeg bare høre, om det sådan er en generel betragtning hos Det Konservative Folkeparti, at vi nu står i en situation, hvor vi rent faktisk kan investere i velfærden, og om det også betyder, at Det Konservative Folkeparti så vil være villige til at stemme for en velfærdslov, hvor vi netop sikrer, at midlerne følger med de stigende udgifter.
Kristian Hegaard (RV), 2021-03-24:
Det er en kendsgerning, at mennesker med kort eller ingen uddannelse, lave indkomster og trange boligforhold har større risiko for smitte, og at etniske minoriteter i højere grad er ansat i frontlinjefunktioner, hvor man er mere eksponeret for smitte end dem, der har hjemmearbejdspladser, er et faktum, vi ikke kan trylle bort, heller ikke i den her hasteforespørgsel.
Mikkel Bjørn (DF), 2024-12-05:
Det er kun Dansk Folkeparti, der siger det, som for alle andre burde være selvindlysende: Er du dømt til udvisning, skal du ikke færdes frit i vores samfund; du skal ikke kunne køre bil; du skal ikke kunne handle stoffer; du skal ikke kunne true lovlydige borgere; du skal opholde dig på udrejsecenteret, indtil du forlader landet, præcis sådan som loven burde foreskrive.
Kristian Jensen (V), 2012-05-24:
Når hr. Holger K. Nielsen så forsøger at lave sådan motivforskning og siger, at vi i Venstre nok bare er modstandere, fordi vi vil have en højere løn, så vil jeg bare gerne gøre opmærksom på, at der i forslagets bemærkninger decideret står, at vi ønsker, der skal komme en vederlagspakke på niveau med de øvrige nordiske lande.
Simon Emil Ammitzbøll (LA), 2014-06-03:
mere skuffet over, at Det Radikale Venstre, som jeg kender godt og som et parti, der normalt virkelig satser på viden og faglighed og den slags, fuldstændig afviser det her forslag, som netop ikke lægger op til, at man skal have en bestemt holdning til racismeparagraffen.
Jes Lunde (SF), 2000-04-04:
Ud over til det økonomiske har SF jo allerede stillet forslag om ændring af nogle af spillereglerne, bl.a. så der oprettes bestyrelser og råd på alle plejehjem, hvor beboerne selv eller de pårørende kan få et ord at skulle have sagt og muligheder for at følge med i kvalitetsudviklingen.
Ebbe Kalnæs (CD), 2001-03-29:
Hvis lovgivningen bliver snævret til, som nogen ønsker, bliver den selvkørende i den grad, så bliver den uforstandig uden overhovedet at være brugbar, og derfor kan vi ikke på nogen måder - og jeg sagde på nogen måder - tiltræde nogen af de to forslag til vedtagelser.
Lars Barfoed (KF), 2011-03-29:
Til sidst vil jeg bare understrege en gang til, at regeringen selvfølgelig er enig i den grundlæggende idé i beslutningsforslaget, altså at bortførte børn hurtigst muligt skal findes og bringes sikkert hjem, men politiet har altså de effektive midler, der skal til for at nå ud til befolkningen med efterlysninger, hvor der er et akut behov for det, ligesom vi har et velfungerende system for de bortførelser, som foretages af den ene af forældrene under eksempelvis et samvær.
Annette Jørgensen (DF), 2000-12-08:
Det andet forhold er, at lovforslag nr. L 126 vedrørende forsvarets mål indeholder det problem, at der tilsyneladende er et skred i gang, hvor tanken er, at forsvaret mere og mere bliver brugt til internationale opgaver langt fra Danmarks grænser og vel at mærke opgaver, som ikke tjener formålet om at forsvare dansk territorium og NATO-territorium.
Morten Marinus (DF), 2016-05-20:
Dansk Folkeparti vil ligesom den socialdemokratiske ordfører gerne opfordre ministeren til, at der bliver lavet en tidsplan hurtigst muligt, så vi kan få lavet en ændring og en omlægning af blankbåndsordningen, således at kunstnere og rettighedshavere fremover også kan få vederlag for det, de rent faktisk har krav på.
Flemming Kofod-Svendsen (KRF), 1998-11-12:
I den skriftlige fremsættelse skriver ministeren: »Et krav om retskendelse, hvis en skattemyndighed vil have adgang til en virksomhed mod virksomhedens protest, vil sætte domstolene i den situation, at domstolene skulle foretage en afvejning af på den ene side myndighedens skøn over behovet for kontrol og på den anden side virksomhedens protest mod kontrollen.
Benedikte Kiær (KF), 2010-10-27:
Det er også baggrunden for, at jeg har været ude og sige klart fra over for nogle af de ytringer, der er kommet, og som jeg mener er fuldstændig forkerte, og som også får hele debatten til at gå i en forkert retning, begreber som gøgeungeeffekt og lad os spole filmen lidt tilbage.
Kristian Jensen (V), 2001-10-11:
Dette forslag fra en meget bred kreds af partier lægger op til at indføre den rimelighed, at når en borger vinder en sag over skattemyndighederne, koster det ikke ham eller hende penge at få ret. Forslaget vil bringe mere retfærdighed ind i skattesystemet og styrke den enkelte borges retssikkerhed.
Christoffer Aagaard Melson (V), 2021-11-09:
Det kunne måske også være, at der, fordi man faktisk ikke har været vant til at være så inddraget, som der bliver arbejdet på i de her år, kunne være nogle processer, der blev bedre i Grønland og på Færøerne, i forhold til at man får systematiseret, hvordan man får informeret parlamenterne om de ting, man snakker med regeringen i Danmark om.
Morten Bødskov (S), 2010-10-27:
Spørgsmålet lyder i al sin enkelhed: Hvordan kan det være, at det først er efter offentliggørelsen af Rigsrevisionens notat til Statsrevisorerne om »Rigsrevisionens adgang til Indenrigs- og Sundhedsministeriets udredningsarbejde i 2008-2009 om afregning med de private sygehuse« fra oktober 2010, at statsministeren bliver vidende om Rigsrevisionens specifikke ønske om at få udleveret dokumenter til belysning af regeringsarbejdet om en »fair konkurrence mellem offentlige og private sygehuse«?
Peder Hvelplund (EL), 2024-11-21:
Det er et spørgsmål omkring klageadgang; det er et spørgsmål omkring alderskriterier, som jeg synes er temmelig uklare; det er de forebyggende hjemmebesøg; og så er det risikoen for, at der kan være forskel fra kommune til kommune, og at det især bliver de mest udsatte og sårbare borgere, der bliver ramt af den her reform.
Martin Lidegaard (RV), 2007-02-06:
Men når vi snakker bilisterne fra Nordsjælland, skal der lokkes med gulerødder og økonomiske incitamenter, men man vil, når det kommer til stykket, alligevel ikke rigtig tage fat på det med gulerødderne, for man vil hverken gøre det billigere at køre med offentlig trafik eller dyrere at køre i bil.
Jytte Andersen (S), 2005-03-17:
Det synes vi ville være ærgerligt, så det er nødvendigt at finde en model, og vi vil gerne slå fast, at refusionsmodellen, som vi har den i dag, synes vi er den bedste, men under alle omstændigheder må der findes en model, hvor en given udvikling ikke kun kan realiseres, hvis det sker på bekostning af, at der er nogle andre, der lukker.
Charlotte Sahl-Madsen (KF), 2010-11-17:
Jeg ved fra Finansrådet, at der er meget tætte relationer også bankerne imellem, og at der er god dialog mellem bankerne og bankernes kunder, og jeg er meget overbevist om, at bankerne også sørger for at gøre kunderne opmærksomme på netop vigtigheden af at opdatere sikkerhedsprogrammer.
Henrik Vestergaard (V), 2003-11-06:
Vedtagelsen er selvfølgelig udtryk for, at Venstre er indstillet på, at udenrigsministeren udviser maksimal fleksibilitet. Vi synes stadig væk, at målet må være en bred aftale, fordi frihandel er noget godt, frihandel gavner os, frihandel giver os større velstand.
Lisbeth Bech Poulsen (SF), 2013-02-07:
Her kan man sige, at noget af det handler om sikkerhed, noget af det om, at det er praktisk, og noget af det om økonomi, og hver gang skal vi selvfølgelig gøre en stor indsats for, at de borgere, som er utrygge ved det, får mulighed for at blive trænet i det og afprøve det, inden det for alvor går løs, kan man sige.
Alex Vanopslagh (LA), 2025-10-09:
Hvis man siger, at hvis I vil have skoler, hvor I ikke rigtig underviser i de grundlæggende færdigheder eller ikke lægger meget vægt på den klassiske dannelse og den danske historie, så må I selv om det, og hvis I gerne vil undervise i noget helt tredje i stedet for, må I selv om det, men så tror jeg ikke, at vi fremmer den ægte frihed.
Lars Løkke Rasmussen (V), 2002-05-28:
Så alt i alt er jeg meget tilfreds med det forløb, og jeg ville derfor blot tage ordet ganske kort for at kvittere for fru Sophie Hæstorp Andersens bemærkninger, idet jeg i det hele taget også kan tilslutte mig understregningen af de principper, som lovgivningen hviler på, og som fru Sophie Hæstorp Andersen også kom ind på i sit indlæg.
Ole Sohn (SF), 1999-05-20:
Det andet er: Når Venstre mener, at der skal være tungtvejende grunde til at gribe ind, og mener, der er grund til at gribe ind efter 3 dages konflikt på sundhedsområdet, mener Venstre så ikke, at tiden reelt er inde til, at den fri forhandlingsret på sundhedsområdet skal afskaffes?
Simon Emil Ammitzbøll (LA), 2015-02-03:
Man kan jo forestille sig, at grunden til, at vi har mistet flertallet, er, fordi Venstre er lige så optimistiske omkring folketingsvalget, som vi er i Liberal Alliance, og derfor ikke gider at have et nederlag ved EU-domstolen, når man forhåbentlig har overtaget regeringsmagten i løbet af nogle måneder.
Carsten Bach (LA), 2016-03-15:
Nogle af os er også så heldige, at vi skal på virksomhedsbesøg på Nordsøen i den kommende tid, og i den netop vedtagne og meget stormombruste fødevare- og landbrugspakke indgår der bl.a. også elementer til fremme af væksten i akvakultursektoren.
Peter Skaarup (DF), 1999-12-01:
Og vil ministeren ikke godt bekræfte den konklusion, som nobelpristageren når frem til, nemlig at i den sidste ende - det kan godt være, det ikke ønskes af regeringen, men det er i hvert fald den politik, regeringen indirekte lægger op til - fører det altså til Europas Forenede Stater?
Jens Rohde (KD), 2021-05-20:
Og der kunne jeg godt tænke mig, at Venstre som et frihedselskende parti – det har det i hvert fald været, og det tror jeg da også stadig væk det er – ville være med til at sætte den her dagsorden, altså således at den kommunale frihed bliver reel, så de i det mindste er i stand til at efterleve de krav, som vi jo stiller mange af her fra Folketingets side.
Susanne Clemensen (CD), 1998-04-21:
Jeg vil dog godt sige, at vi i CD er af den opfattelse, at kommunerne fortsat skal tilbyde modersmålsundervisning, men det er under forudsætning af, at modersmålsundervisningen er med til at styrke indlæringen af dansk for børn af udlændinge, der ikke er født og opvokset her i landet.
Lise von Seelen (S), 2006-02-09:
Når Ejgil Rasmussen igen siger, at man skal have forståelse for kommunernes situation, så er det til os i Folketinget et vink med en vognstang om, at der altså er et økonomisk pres, som gør, at det går ud over velfærdstilbuddene til borgerne i kommunerne.
Birthe Rønn Hornbech (V), 2000-11-22:
Myndighederne får som bekendt mere og mere magt over borgerne, og derfor må der være regler, der beskytter borgerne mod overgreb, der sikrer borgerne mod, at den samme myndighed er politi, dommer og straffuldbyrder, som sikrer retfærdighed og ensartethed i myndighedsudøvelsen, som sikrer fælles klageregler, som sikrer proportionalitet mellem overtrædelse og sanktion, som sikrer, at de pågældende borgere og virksomheder ikke pålægges unødvendige og urimelige gebyrer.
Zenia Stampe (RV), 2018-01-12:
Hvis det er synet på demokrati, så er det jo bare en mekanisme, og så er Tyrkiets demokrati lige så godt som vores, for der var jo et flertal, som valgte Erdogan – det var godt nok kun et knapt flertal – og Rusland har også et fantastisk demokrati, fordi Putin jo er populær.
Poul Nyrup Rasmussen (S), 2000-03-15:
Må jeg nævne Ignalina, atomkraftværket i Litauen - jeg har selv besøgt stedet for blot 3 uger siden - og dér har vi naturligvis en meget stærk interesse i at få løftet standarderne, i vores egen sikkerheds og i deres sikkerheds interesse.
Morten Messerschmidt (DF), 2020-06-18:
Vi har også set ambassadører rundtomkring, bl.a. også her i Danmark, som har ærgret sig over og klynket lidt over den alt, alt for bryske tone over for Kina og alt for lidt ros, der gik herfra og i retning af Kina, når lejligheden måtte byde sig.
Morten Bøskov (S), 2004-02-24:
Jeg er utrolig glad for, at justitsministeren kommer ind på spørgsmålet om nedlæggelse af pladser, for det giver justitsministeren mulighed for at afkræfte den vildfarelse, som ministeren løber rundt med i de her dage om de nedlæggelser af pladser, som fandt sted.
Jann Sjursen (KD), 2004-04-13:
Så jeg synes, at der i hvert fald på baggrund af førstebehandlingen her i dag kan være basis for, at vi i Udenrigsudvalget gør os nogle tanker om, om vi ikke kan komme videre med noget af det i fællesskab, sådan at vi kan få givet debatten et bedre afsæt.
Margrete Auken (SF), 2004-03-26:
Det er jo ulempen ved at være fredagsordfører, at så kan man komme til at stå i den situation, at jeg altså ikke engang har hr. Keld Albrechtsen - han kommer der, ham har jeg lige savnet - for dog at have en af dem, der ved, hvad han taler om i den her sammenhæng.